लाफ्टर शो के सेट जैसा दिखेगा इंडोर स्टेडियम
इंडोर स्टेडियम का भीतर से डिजाइन बदलकर लॉफ्टर शो जैसा किया जा रहा है। कपिल शर्मा जैसे शो की थीम के अनुसार ही इसमें स्क्रीन लगाई जाएगी। एक पूरे हिस्से में बैठक व्यवस्था के लिए कुर्सियां लगाई जाएंगी। उसके बाद यहां खेल के साथ-साथ मनोरंजन के कार्यक्रम हो सकेंगे। स्टेडियम को खेल के अलावा दूसरे कार्यक्रमों के लिए उपयोग में लाने की गरज से पूरी योजना बनाई गई है।
लोक निर्माण विभाग जल्द ही इसका टेंडर जारी करेगा। नगर निगम ने इंडोर स्टेडियम के इंटीरियर का प्रस्ताव बनाकर शासन को भेजा है। उसी के बाद यह योजना बनाई गई। प्रस्ताव के अनुसार यहां लाफ्टर शो जैसा सेट बनाया जाएगा। एक हिस्से में स्थायी स्क्रीन होगी। स्टेडियम में किसी भी मैच या अन्य कार्यक्रमों को स्क्रीन पर भी देखा जा सके। इसके अलावा पूरे स्टेडियम की पेंटिंग व वुडन फ्लोर की रिपेयरिंग सहित अन्य काम भी होंगे। इन तमाम सुविधाओं के बाद रायपुर का भव्य इंडोर स्टेडियम किसी भी तरह के इवेंट के लिए तैयार रहेगा। 2013 में तैयार होने के बाद से इंडोर स्टेडियम में खेलों के अलावा विभिन्न तरह के धार्मिक, राजनीतिक, सामाजिक कार्यक्रम हो रहे हैं। निगम किराये पर स्टेडियम उपलब्ध करवा रहा है।
mag_Deva hin_Deva hin_Deva